LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL KANDIDATŲ Į AKCINĖS BENDROVĖS LIETUVOS ORO UOSTŲ VALDYBOS NEPRIKLAUSOMUS NARIUS ATRANKOS KOMISIJOS SUDARYMO

2024 m. sausio 22 d. Nr. 3-22

Vilnius

Vadovaudamasis Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo, patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės ar savivaldybės įmonės, valstybės ar savivaldybės valdomos bendrovės ar jos dukterinės bendrovės kolegialų priežiūros ar valdymo organą atrankos aprašo patvirtinimo“ (toliau – Atrankos aprašas), 12, 13, 14, 15 ir 17 punktais ir atsižvelgdamas į Lietuvos Respublikos finansų ministerijos 2024 m. sausio 4 d. raštą Nr. 6K-24/166 „Dėl atstovų delegavimo į nepriklausomų valdybos narių atrankos komisiją“, viešosios įstaigos Valdymo koordinavimo centro 2024 m. sausio 5 d. raštą Nr. S-2 „Dėl atstovų delegavimo į nepriklausomų valdybos narių atrankos komisiją“, Lietuvos Respublikos Vyriausybės kanceliarijos 2024 m. sausio 15 d. raštą Nr. S-140 „Dėl atstovų delegavimo į AB Lietuvos oro uostų valdybos nepriklausomų narių atrankos komisiją“, Lietuvos Respublikos ekonomikos ir inovacijų ministerijos 2024 m. sausio 16 d. raštą Nr. (37.2 Mr)3-163 „Dėl atstovų delegavimo į nepriklausomų valdybos narių atrankos komisiją“:

1. S u d a r a u Kandidatų į akcinės bendrovės Lietuvos oro uostų valdybos nepriklausomus narius atrankos komisiją (toliau – Atrankos komisija):

Vidas Danielius – viešosios įstaigos Valdymo koordinavimo centro direktorius, jam negalint dalyvauti – Gintaras Makšimas, viešosios įstaigos Valdymo koordinavimo centro Analizės skyriaus vadovas;

Raimondas Kuodis – Ministro Pirmininko patarėjas, jam negalint dalyvauti – Alminas Mačiulis, Vyriausybės kanclerio pavaduotojas;

Julius Skačkauskas – susisiekimo viceministras, jam negalint dalyvauti – Agnė Vaiciukevičiūtė, susisiekimo viceministrė;

Remigijus Skilandis – Finansų ministerijos kancleris, jam negalint dalyvauti – Darius Sadeckas, finansų viceministras;

Ieva Valeškaitė – ekonomikos ir inovacijų viceministrė, jai negalint dalyvauti – Vaidotas Rudokas, Ekonomikos ir inovacijų ministerijos Įmonių politikos departamento direktorius.

2. S k i r i u Atrankos komisijos sekretore Janiną Laskauskienę, Susisiekimo ministerijos Valstybės turto ir įmonių valdymo skyriaus patarėją, jai negalint dalyvauti – Rasą Sirutavičienę, Susisiekimo ministerijos Valstybės turto ir įmonių valdymo skyriaus patarėją.

3. P a v e d u Atrankos komisijos sekretoriui Atrankos aprašo nustatyta tvarka organizuoti Atrankos komisijos darbą, aprūpinti Atrankos komisijos narius darbo priemonėmis, tvarkyti Atrankos komisijos dokumentus ir vykdyti teisėtus Atrankos komisijos pirmininko pavedimus.

4. N u s t a t a u, kad:

4.1. šiuo įsakymu sudaryta Atrankos komisija atlieka Atrankos apraše nustatytas kandidatų į akcinės bendrovės Lietuvos oro uostų valdybos nepriklausomus narius atrankos procedūras;

4.2. vykdant atranką gali būti kviečiami Atrankos aprašo 17 punkte numatyti ekspertai.

Susisiekimo ministras	Marius Skuodis